open-index/open-wikipedia-markdown huggingface dataset:
Giovanni Paolo Benotto

**Giovanni Paolo Benotto** (født 1949) er en italiensk prelat og emeritert katolsk erkebiskop av Pisa.
## Liv og virke
### Bakgrunn
Giovanni Paolo Benotto tilbrakte sin barndom og ungdom i Pugnano og gikk senere på en barneskole drevet av klarissene i Ripafratta. Deretter gikk han på en statlig ungdomsskole i San Giuliano Terme og deretter *«Ulisse Dini» ungdomsskole* i Pisa, hvor han oppnådde sin universitetskvalifikasjon i 1968. 
### Prest
Etter å ha studert katolsk teologi og filosofi ved fry erkebiskoppelige seminar i Pisa, mottok han presteordinasjonens sakrament den 28. juni 1973. Deretter tjente han som en sekretær for erkebiskopen av Pisa, Benvenuto Matteucci, til 1980. 

Fra 1980 til 1993 var han prior for prestegjeldet *San Michele Arcangelo* i Oratoio i Piano di Pisa. I 1993 ble han utnevnt til generalvikar for erkebispedømmet Pisa av erkebiskop Alessandro Plotti, og i 1994 ble han tatt opp som katedralkapitular i Pisa primatialkapittel.
### Biskop av Tivoli
Den 5. juli 2003 utnevnte pave Johannes Paul II ham til biskop av Tivoli. Han ble ordinert til biskop av erkebiskopen av Pisa, Alessandro Plotti, den 7. september samme år i katedralen i Pisa; Medkonsekratorer var den apostoliske nuntius til Italia og San Marino, erkebiskop Paolo Romeo, og biskop emeritus av Tivoli, Pietro Garlato. Den seremonielle innsettelse i Tivoli (intronisering) fant sted den 4. oktober 2003.
### Erkebiskop av Pisa
Den 2. februar 2008 utnevnte pave Benedikt XVI ham til erkebiskop av Pisa  og dermed primas av Korsika og Sardinia. Innsettelsen fant sted den 6. april samme år.

Den 6. februar 2025 innvilget pave Frans hans aldersbetingede avskjedssøknad.
## Verker
* Giovanni Paolo Benotto: *Oratoio: appunti per una storia, pubblicazione parrocchiale*, oktober 2007.
* Giovanni Paolo Benotto: *[[Rupecava]]: alle radici della memoria. Appunti per una storia dell'Eremo di Santa Maria ad Martyres*, Pontedera, Bandecchi & Vivaldi, 1997.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo Di Pietro  (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Alessandro Plotti (1932-2015) *1981
* Erkebiskop *Giovanni Paolo Benotto* (1949- ) *2003

## Referanser
Michael Wide Holmboe

**Michael Wide Holmboe** (1791–1863) var grunnlegger av et av Tromsøs fremste handelshus på 1800-tallet.

## Familie
Holmboe var født 15. juli 1791 i Ervik i Trondenes. Han var sønn av fogd Jens Holmboe (1752–1804) og Anna Margrethe Holmboe (født Irgens) (1766–1851). Han kom som ung mann til Tromsø, der han blei borger i 1817. Han gifta seg i 1820 med prostedattera Anna Rasch Schjelderup (1794–1878). De fikk tolv barn. Den eldste var Jens Holmboe (1821–1791), som i mange år var stortingsrepresentant og statsråd. Flere av de øvrige sønnene blei kjøpmenn. Michael var bror av Even Hammer Holmboe, som var stortingsrepresentant en periode og ellers også kjøpmann i Tromsø.

Holmboe døde 25. oktober 1863 i Tromsø.

## Forretningsvirksomhet
Firmaet hans dreiv blant annet skipsekspedisjon, russehandel og import av salt, mel og kull. Sønnen Hans Conrad gikk etter hvert inn i firmaet og overtok det. Først ved Hans Conrads død i 1923 blei M.W. Holmboe & sønn oppløst.

## Offentlige verv
Holmboe hadde mange kommunale verv i Tromsø, blant annet var han byens viseordfører 1842–1844. Han var i lengre tid branninspektør, divisjonssjef for kystvernet og en periode også sjef for borgerkorpset. Fra 1834 til 1839 var han direksjonsmedlem i landsdelens medisinalfond. I 1840 var han med i en kongelig kommisjon til utredning av losvesenet nordpå.

## Referanser
Waldemar Passini Dalbello

**Waldemar Passini Dalbello** (født 6. juni 1966 i Anápolis i delstaten Goiás i Brasil) er en brasiliansk prelat katolsk koadjutorbiskop av Anápolis.
## Liv og virke
### Prest
Waldemar Passini Dalbello ble presteviet for erkebispedømmet Brasília den 3. desember 1994.
### Hjelpebiskop i Goiânia
Den 30. desember 2009 utnevnte pave Benedikt XVI ham til titulærbiskop av *Membressa* og hjelpebiskop av Goiânia. Erkebiskopen av Goiânia, Washington Cruz C.P., ordinerte ham til biskop den 19. mars 2010. Medkonsekratorer var erkebiskopen av Brasília, João Braz de Aviz, og den emeriterte erkebiskop av Brasília, kardinal José Freire Falcão. 

Fra 10. februar 2011 til 15. juni 2011 var Waldemar Passini Dalbello også apostolisk administrator av Brasília.
### Koadjutorbiskop i Luziânia
Pave Frans utnevnte ham til koadjutorbiskop av Luziânia den 3. desember 2014.

### Biskop av Luziânia
Med den aldersrelaterte pensjonering av Afonso Fioreze C.P. den 12. juli 2017, etterfulgte han ham som biskop av Luziânia.

### Koadjutorbiskop av Anápolis
Den 5. februar 2025 utnevnte pave Frans ham til koadjutorbiskop av Anápolis.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Kardinal Gasparo Carpegna (1625–1714) *1670
* Kardinal Fabrizio Paolucci (1651–1726) *1685
* Kardinal Francesco Barberini den yngre (1662–1738) *1721
* Kardinal Annibale Albani (1682–1751) *1730
* Kardinal Federico Marcello Lante Montefeltro Della Rovere (1695–1773) *1732
* Biskop Charles Walmesley (1722–1797) *1756
* Erkebiskop John Carroll (1735–1815) *1790
* Biskop Jean-Louis Anne Madelain Lefebvre de Cheverus (1768–1836) *1810
*Erkebiskop Ambrose Maréchal (1768–1828) *1817
* Biskop John Dubois (176–1842) *1826
* Biskop John Joseph Hughes (1797–1864) *1838
* Kardinal John McCloskey (1810–1885) *1844
* Erkebiskop Michael Augustine Corrigan (1839–1902) *1873
* Biskop Charles Edward McDonnell (1854–1921) *1892
* Kardinal George William Mundelein (1872–1939) *1909
* Erkebiskop Gerald Thomas Bergan (1892–1972) *1934
* Biskop Tomás Guilherme Murphy (1917–1995) *1963
* Erkebiskop Washington Cruz C.P. (1946- ) *1987
*Biskop *Waldemar Passini Dalbello* (1966- ) *2010

## Referanser
Justering av kjørelys

**Justering av kjørelys** vil si å justere vinkelen på frontlys til kjøretøy. Det er viktig for biler, lastebiler, motorsykler, mopeder og sykler. Riktig stilt lysbilde er viktig for å se (optimal belysning av vegen og best mulig sikt) og bli sett av andre (synlighet), samtidig som man lar andre se (uten å blende motgående trafikk). Korrekt justert lys bidrar dermed til økt sikkerhet både for sjåføreren og andre trafikanter. 

Vinkelen på kjørelys kan komme ut av justering over tid eller etter hendelser som kollisjoner eller utskifting av lyspærer. Vanligvis justerer man hovedlyset (nærlys), men det kan også være aktuelt å justere fjernlys og eventuelt ekstralys (noen ganger kalt «1000-meterlys»).

Justering av lysene inkluderer å sjekke og justere lysenes høyde og vinkel. Ofte kan det gjøres av brukeren selv ved å stille kjøretøyet mot en vegg og bruke meterstokk, og følge instruksjoner i kjøretøyets brukermanual. Justering kan også utføres av en profesjonell på et verksted, for eksempel som en del av periodisk kjøretøykontroll («EU-kontroll»). Lyset skal være asymmetrisk slik at det lyses mer opp i eget kjørefelt og utsiden av vegen, og mindre i motgående kjørefelt. Dette kan justeres med justeringsskruer.

## Se også
* Lyshorn, blinking med frontlys, noen ganger brukt for å signalisere at man blir blendet
* Sykkelbelysning, ofte konstruert slik at andre trafikanter blendes
* StVZO, angir krav om sykkellykter i Tyskland for å hindre blending av andre trafikanter

## Referanser
Raymond Cruz

**Raymond Cruz** (født 1963) er en amerikansk skuespiller. Cruz er kjent blant annet for rollen som detektiv Julio Sanchez i TV-serien *The Closer* og spinoff-serien *Major Crimes*, og som narkobaronen Tuco Salamanca i serien *[[Breaking Bad]]* og prequel-serien *[[Better Call Saul]]*.

## Referanser


## Eksterne lenker
* 
* 
*
Signalhorn (kjøretøy)

På kjøretøy er et **signalhorn** et instrument som avgir høylytt lydsignal, og kan brukes av sjåføren for å varsle eller advare andre om fare. Det er ofte lovpålagt å ha horn i motorkjøretøy, skip og tog, mens trikk og sykler kan være pålagt å ha andre typer hørbar varsling (som sykkelklokke).

Horn fås med ulike typer lydnivå og karakteristisk lyd, og kan navngis etter typen kjøretøy det er tiltenkt, som **bilhorn**, **båthorn**, **toghorn**, '''sykkelhorn''', og så videre.

## Typer
### Biler

Lydnivået til tradisjonelle bilhorn er omtrent 107–109 desibel, og de trekker vanligvis 5–6 ampere med strøm fra 12 V. Ofte består hornet av et par med to toner som låter sammen. Dette dobler lydnivået, men bruken av to ulike frekvenser gjør lyden mer merkbar for det menneskelige øret sammenlignet med to horn med samme frekvens, og gjør det spesielt lettere å oppfatte hornet i et miljø med mye omgivelsesstøy. Typiske frekvenser for et par bilhorn mes slikt design er 500&nbsp;Hz og 405–420&nbsp;Hz (omtrent B4 og G4, moll ters).

Moderne biler, motorsykler og scootere har i flere år nå brukt et billigere og mindre design som i stedet for et «ekte» horn bruker en større flat membran for å lage lyd. Slike horn avgir omtrent 109–112 desibel, og trekker vanligvis 2.5–5 ampere fra 12 V. Også disse hornene kan brukes enkelt eller i par, og typiske frekvenser for dette designet er 420–440&nbsp;Hz og 340–370&nbsp;Hz (omtrent G4–A4 og F4–F4 ).

Lastebiler og busser har større og kraftigere lufthorn (117–118 desibel), vanligvis med to toner og lavere frekvenser enn bilhorn (125–180&nbsp;Hz, omtrent C3–G3).

### Tog

Tog har lang stoppelengde og behov for å bli hørt på lang avstand. Lokomotiv har derfor pneumatiske horn med høyere lydnivå og lavere frekvens enn motorvogner. For å skille lyden fra for eksempel lastebiler lages de noen ganger i grupper på to til fem horn som sammen danner en akkord.

### Skip

Skipshorn, også kalt skipsfløyter, drives av trykkluft eller damp. Lave frekvenser brukes siden disse lydbølgene kan bevege seg over lengre avstand (inntil 16 km). Ett støt betyr at skipet går styrbord, to støt betyr at skipet går babord og tre støt betyr at skipet går akterover.

Tradisjonelt har lavere frekvens betydd større skip. I moderne regelverk fra International Maritime Organization er det spesifisert:

* 70–700&nbsp;Hz for fartøy under 75 m
* 130–350&nbsp;Hz for fartøy mellom 75 m og 200 m
* 70–200&nbsp;Hz for fartøy over 200 m

### Sykler
Det finnes små batteridrevne elektriske horn til sykler, samt tradisjonelle ettrørs pærehorn som drives ved å klemme på en gummibit med luft.

## Regulering
I land som følger FN-konvensjonen om vegtrafikk er bruk av horn bare tillatt i to tilfeller:

* For å unngå ulykke
* Utenfor bebygde områder for å varsle en sjåfør om at de er i ferd med å bli forbikjørt

## Se også
* Sykkelbjelle
* Sirene (alarm)
* Dommerfløyte
* Varslingsanlegg, for eksempel flyalarm
* Lyshorn, blinking med lys på kjøretøy

## Referanser
Ștefan cel Mare Universitet

**Ștefan cel Mare Universitet** (rumensk: „Ștefan cel Mare” din Suceava, forkortelse **USV**), også kjent som Suceava Universitet eller Universitet fra Suceava, er en institusjon for høyere utdanning i Suceava, Suceava fylke, Bukovina, Romania. Det er det eneste universitetet i byen. Det ble opprinnelig grunnlagt som et pedagogisk institutt i 1963. Det pedagogiske instituttet ble et universitet i 1990. Universitetet er oppkalt etter Stefan III av Moldavia (Stefan den store), kjent middelalderhersker over fyrstedømmet Moldavia. Universitetet tildeler BSc/BA, MA/MSc og PhD-grader. Det er også åpent for studenter fra Den europeiske union (EU), men tiltrekker seg for det meste nyutdannede på videregående skoler fra byen Suceava og Suceava județ/fylke.

## Galleri

Fil:Universitatea din Suceava5.jpg|Ștefan cel Mare Universitet (USV) i 2017
Fil:Universitatea din Suceava3.jpg|Ștefan cel Mare Universitet (USV) i 2017
Fil:Universitatea din Suceava2.jpg|Broen/passasjen som forbinder bygningene A og E ved universitetet i Suceava
Fil:One of the student dorms within the main campus of Ștefan cel Mare University (USV) in Suceava, Romania.jpg|Hybel på universitetsområdet
Fil:Corp E.jpg|Inne i bygning E på universitetet (bygningen der biblioteket også ligger)
Fil:Ștefan cel Mare University of Suceava campus map.jpg|Campus kart


## Referanser
Trampoline under Sommer-OL 2024 – Menn

**Trampoline for menn** under Sommer-OL 2024 ble arrangert på Accor Arena den 2. august 2024.

## Resultater
### Kvalifisering

### Finale

## Referanser
Lyshorn

**Lyshorn** er blinking med frontlys på et motorkjøretøy for å varsle andre trafikanter om noe. Vanligvis gjøres det enten ved å slå av og på bilens frontlys, eller ved å ta fjernlyset hurtig på og av. Det kan brukes som et mindre sjenerende signal sammenlignet med å bruke bilens lydhorn (signalhornet eller «tute»). Bruk av lyshorn kan være tvetydig og kan ha motstridende betydninger. I noen tilfeller kan det også være ulovlig.

## Teknisk innretning
Kjøretøyforskriften i Norge fastslår at lyshorn bare skal være koblet til fjernlysene og at bryteren for lyshorn skal være fjærbelastet.

## Effektivitet som kommunikasjonsmiddel
Det har blitt stilt spørsmål ved om frontlysblink er en effektiv måte å kommunisere mellom trafikanter, og forskere har funnet at sjåførers evne til å kommunisere med hverandre slik omtrent er den samme som kommunikasjonsevnen blant insekter.

For eksempel hvis to bilister blir usikre på hvem som skal kjøre først (smal veg, kryss, fletting, osv.) kan blinking både tolkes som «kjør» eller «vent» (i stedet bør man vurdere hvem som har forkjørsrett). Feiltolkning av intensjonen til den som blinker kan forårsake krasj, og dette har blitt utnyttet i forsikringssvindler («Flash-for-Cash») der kriminelle blinker med lysene for å friste andre sjåfører ut i vegkryss, og deretter krasjer inn i dem med vilje for å fremsette forsikringskrav.

## Tvetydighet
Lysblink har ingen entydig betydning. Noen eksempler kan være:

* Varsle medgående trafikk om start av forbikjøring
* Signalisere ønske om at en foranliggende bil øker hastigheten eller skifter kjørefelt
* Varsle motgående trafikk om fare i vegen eller ulykker 
* Varsle om fartskontroll (det finnes eksempler på at dette har hjulpet kriminelle på flukt med å unngå politisperringer)
* Invitere andre til å kjøre først, men dette frarådes siden det kan kan misforstås og føre til ulykker
* Minne om å slå av fjernlys, eller varsle om feiljusterte kjørelys
* Signalisere at man ønsker å gi fra seg forkjørsrett, eller signalisere at den andre har vikeplikt
* Takke eller anerkjenne andre trafikanter, eller skremme andre trafikanter eller signalisere at de utgjør en fare i trafikken
* Skremme dyr ut av vegbanen (gjerne kombinert med å tute)
* Etterligne utrykningskjøretøy

Lysblink kan noen ganger spille en rolle i aggressiv kjøring og trafikksinne, og kan brukes eller oppfattes som et forsøk på å skremme andre til å kjøre fortere eller på annen utrygg måte.

## Se også
* Avstand mellom kjøretøy i trafikken

## Referanser
Rytmisk gymnastikk under Sommer-OL 2024 – Mangekamp lagkonkurranse kvinner

**Mangekamp lagkonkurranse for kvinner** i rytmisk gymnastikk under Sommer-OL 2024 ble arrangert på Adidas Arena 9. og 10. august 2024.

## Resultater
### Kvalifisering

### Finale

## Referanser
Straßenverkehrs-Zulassungs-Ordnung

**Straßenverkehrs-Zulassungs-Ordnung** (**StVZO**) er en tysk føderal regulering med hjemmel i tysk vegtrafikklov. Reglene om biler og lastebiler (§§&#x202F;32–62) er svært detaljerte, men ansees ikke lenger som anvendelige på grunn av konkurrerende EU-direktiver.

## Historie
Inntil 1998 regulerte den all veitrafikk sammen med Straßenverkehrsordnung (StVO), men har gradvis blitt erstattet av andre reguleringer. Det er ventet at innføring av nye forskrifter skal avskaffe StVZO helt.

## Sykkellykter
Utenfor Tyskland er StVZO kjent hos sykkelturister med tanke på at det i Tyskland kreves sykkellykter laget spesielt for det tyske markedet. StVZO har en rekke regler som ikke gjelder i andre land:

* Linsen må forme lysbildet sånn at lyset kommer lavere enn øynene i motgående kjøretøy, syklister og fotgjengere. I teorien gjør dette vegen tryggere for alle.
* Front- og baklykten må være koblet til en 6 volt / 3 watt dynamo
* Rasersykler som veier mindre enn 11 kg er et unntak, de kan klare seg med batteridrevne lys
* Maks lysstyrke på frontlykten er 205 lumen (justert ned fra 350 lumen i 2020)
* Baklykten må være montert mellom 25-60 cm over bakken
* Refleks kreves både foran og bak på sykkelen, på pedalene og på eikene
* Sideveggene på dekkene må ha minst to refleksstriper

Reglene for sykler (§§&#x202F;63–67) har vært kritisert for å hindre teknisk fremgang.

## Referanser
Żywiec

**Żywiec** (tysk: *Saybusch*, *Seipusch*, tsjekkisk: *Živec*) er en by ved elva Soła i Schlesiske voivodskap i det sørlige Polen med  innbyggere (2021). Den er kjent for sitt bryggeri som produserer ølet som bærer byens navn. Byen har også to severdige slott, Det gamle og Det nye slottet, som tilhørte Habsburg-slekten frem til den andre verdenskrigens utbrudd.

## Referanser


## Eksterne lenker
*
Eggen arkitekter

**Eggen arkitekter AS** er et arkitektkontor (en arkitektbedrift) med base i Trondheim. Bedriften ble etablert i 1963 av arkitekt Nils Henrik Eggen da han ble engasjert til å tegne Oppdal sentralskole, bare seks år etter at han var ferdig utdannet fra Norges tekniske høgskole (NTH).

Pr. 2025 består bedriften av 18 ansatte, hvorav 15 er arkitekter og tre interiørarkitekter. Ifølge informasjonen på bransjeorganisasjonen Arkitektbedriftene i Norges nettsted, er dette bedriftens erfaringsområder: 

* Arealplanlegging
* Interiørarkitektur
* Arkitektur
* Utredning / programmering
* Prosjektadministrasjon
* Antikvarisk arbeid

Arkitektbedriftene i Norge lister også opp 34 fullførte prosjekter pr. 2025, men listen er ikke komplett. Studentersamfundet i Trondhjems nybygg (ferdigstilt 2024) er for eksempel ikke med.


Visitor Center Nidarosdomen.jpg|Besøkssenteret ved Nidarosdomen (2007)
St Olav domkirke 2016 03.jpg|St. Olav domkirke (Trondheim) (2016)
Studentersamfundet i Trondhjem – Nybygget from South East.jpg|Nybygget, Studentersamfundet i Trondhjem (2024).


## Utmerkelser

* 1998 - Årets museum for Museet og kultursenteret i Erkebispegården
*1999 - Murverksprisen for Museet og kultursenteret i Erkebispegården.
*2003 - hedrende omtale av Skolebyggprisen for Markaplassen ungdomsskole
*2006 - Trondhjems Bys Vels pris for Besøkssenteret ved Nidarosdomen
*2006 - Trondheim kommunes byggeskikkpris for Besøkssenteret ved Nidarosdomen
*2008 - hedrende omtale av Trondheim kommunes byggeskikkpris for Nardo skole
*2009 - nominert til Statens byggeskikkpris for Jektholtet boligområde
*2009 - nominert til Statens byggeskikkpris for Studentbyen Nedre Singsakerslette
*2009 - Trondheim kommunes energipris for Nardo skole
*2009 - Trondheim kommunes byggeskikkpris for Studentbyen Nedre Singsakerslette
*2014 - nominert til Trondheim kommunes byggeskikkpris for boliger på Havstein gård
*2014 - Trondheim kommunes byggeskikkpris for boligkvartalet i Presidentveita
*2015 - finalist til Årets bygg med Åsveien skole
*2016 - finalist til Årets trebyggeri med Åsveien skole
*2018 - finalist i den internasjonale konkurransen Brick Award for St. Olav domkirke i Trondheim

## Referanser


## Eksterne lenker
*
Povl Kjøller

**Povl Kjøller** (1937–1999) var en dansk komponist og gitarist. Han er kjent for «Cykelsangen» og «Bakke Snagvendt» – sistnevnte med dukkeparet Kaj og Andrea.

## Referanser


## Eksterne lenker
* 
*
Claus Bager

**Claus Bager** (1718–1783) var lagmann i Bergen fra 1744 til sin død.

Han fødtes i Bergen som sønn av lagmann, kanselliråd Johan Bager (d. 1744) og  Gertrud Clausdatter Fasting (1772). I 1740 tok han juridisk eksamen ved Københavns Universitet. Samme år ble han sekretær i Danske Kancelli, 1742 viselagmann over Bergen Lagdømme. I 1744 ble han virkelig lagmann, 1744 kanselliråd, 1750 justisråd og 1760 etatsråd. 1775 ble han titulær stiftsbefalingsmann i Bergen. 

Bager var eier av gården Skaale i Kvinherad. Han giftet seg første gang i 1744 med Gierche Wagner (d. 1761), deretter i 1765 med Karen Elisabeth Heiberg (d. 1791). Det var barn i begge ekteskap.

## Referanser
Fransk 2. divisjon 1991–1992

## Tabeller
### Gruppe A

### Gruppe B

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*

## Sluttspill


## Kvalifiseringsspill for opprykk




## Kvalifiseringsspill for 1. divisjon

## Kilder
* France - List of Final Tables Second Level - RSSSF
*
Furuholmen (Sarpsborg)

**Furuholmen** i Varteig ligger på østsiden av Glomma der elva deler seg i et østre og et vestre løp. På stedet ligger et gårdsbruk, og en tidligere tømmerlense. Lenseanlegget inngikk i sammenheng med Nes lense lenger opp i elva, og Glennetangen lense på andre siden av elva, i Skiptvet.

Furuholmen lense fikk større betydning etter hvert som tømmermengden i elva økte, og var fra 1859 sorteringslense for tømmer som ble sendt gjennom Sarpefossen i Glommas østre løp. Furuholmen ble hovedlense fra 1895.

I 1909 ble det åpnet en tømmertunnel fra Isnesfjorden i Vestvannet til Eidet i Visterflo. Tømmeret som skulle nedenfor Sarpefossen/Borregaard ble dermed overført til det vestre løpet, og ny hovedlense ble flyttet tilbake til Nes i Skiptvet.

Lensa kom tilbake til Glennetangen i 1936-38, og etter hvert ble administrasjon og landfast virksomhet bygget opp på Furuholmen. Anlegget på Furuholmen omtales ofte under samme navn som Glennetangen. Anlegget var i drift fram til fløtingen opphørte i 1985.

Etter avviklingen av fløtingen, ble eiendom og bygninger overtatt av kommunen. Dette ble solgt videre til private aktører i 1999, og det drives i dag (2025) utleie, fisketurisme, restaurant og annet der.

## Referanser
Headhunter (film)

***Headhunter*** er en dansk thriller fra 2009 regissert av Rumle Hammerich etter eget manus. Den er produsert av  Åke Sandgren for Nordisk Film.

Hovedpersonen i filmen er 35 år gamle Martin Vinge som tidligere har jobbet som journalist. Han blir kontaktet av gamle N.F. Sieger, som er sjef for Danmarks største rederi- og oljeselskap. Siegers sønn Daniel er den som egentlig skal arve konsernet, men N.F. Sieger vil at Martin Vinge skal finne en annen kandidat.

## Roller (utvalg)
* Lars Mikkelsen – Martin Vinge
* Henning Moritzen – N.F. Sieger 
* Flemming Enevold – Daniel Sieger
* Preben Harris – Hjulman
* Charlotte Munck – Nina
* Charlotte Fich – Pernille
* Troels Lyby – Troels
* Samuel Fröler – Roland Berger

## Nominasjoner og priser
Til Robertfesten 2010 var filmen nominert i 8 kategorier. Lars Mikkelsen vant prisen for årets mannlige hovedrolle og Henning Moritzen årets mannlige birolle.

## Referanser




## Eksterne lenker
*
Eva Ingebrigtsen

**Eva Ingebrigtsen** (født 2004) er en norsk langrennsutøver som representerer klubben Bratsberg IL og Team ELON Midt-Norge. Ingebrigtsen var med på Norges lag som tok gull på miksstafett i U23-VM på ski 2025 og i samme mesterskap tok hun sølv på 20 km klassisk. Hun vant gull på 10 kilometer klassisk og sølv på 20 km fri teknikk i U23-VM på ski 2026.

Hun har drevet med ski siden hun var åtte år gammel, og har blant annet gått på toppidrettslinja på Heimdal videregående skole. Hun har vært åpen om at hun tidligere hadde spiseforstyrrelser, men at hun fikk hjelp til å håndtere dette. Hun har tidligere også drevet med friidrett, gateløp og motbakkeløp, og hadde den norske klasserekorden på 5 km i klassen 14-15 år. Hun vant motbakkeløpet Storsylan opp i 2019.

## Idrettskarriere
Under Hovedlandsrennet 2019 ble hun nummer 11 på fristil og nummer 13 på sprinten, og under Hovedlandsrennet 2020 vant hun 5 km klassisk og ble nummer 21 på sprinten. Ingebrigtsen ble nummer 5 på 5 km fri teknikk i ungdomsklassen under sesongåpningen i langrenn i Sverige 2019. 

Hun deltok i K18-klassen under Norgescupen i langrenn for junior 2021/22, og vant der fire av rennene og vant denne klassen sammenlagt. Hun deltok i Nordisk juniorlandskamp i langrenn 2022, og ble der nummer to i klassisk individuelt. Under Junior-NM på ski 2022 deltok hun i K18-klassen, og vant der 5 km klassisk og fikk bronse på 10 km fri teknikk. Den 7. januar 2022 debuterte hun i Skandinavisk Cup, med en 55.-plass på sprint i Falun.

Hun deltok i Toppidrettsveka 2022, og ble der nummer ni på 54 km klassisk, nummer 24 på 10 km fristil og nummer nummer 22 på jaktstarten. Under Sesongåpningen i langrenn i Sverige 2022 vant hun 10 km klassisk i juniorklassen. Hun ble nummer seks i Norgescupen i langrenn for junior 2022/23, i klassen K19/20. Hun ble tatt ut til å delta i Junior-VM på ski 2023, og ble der nummer seks på 20 km klassisk. Under NM på ski 2023 del 2 ble hun nummer 28 på 5 km klassisk. Under Junior-NM på ski 2023 ble hun nummer sju i fri teknikk og nummer 16 på 15 km klassisk, og hun fikk bronse på stafetten sammen med Sør-Trøndelag skikrets.

Under Junior-VM på ski 2024 ble hun nummer fem på 20 km fri teknikk og nummer åtte på 10 km klassisk. Den 3. mars 2024 fikk hun sin første pallplass i Skandinavisk Cup, da hun nummer to på 10 km fri teknikk i Hommelvik. Hun fikk til sammen 117 poeng i Skandinavisk Cup 2023/24, og ble nummer 54 totalt. Hun vant klassen K19/20 under Norgescupen i langrenn for junior 2023/24. Hun avsluttet 2023/24-sesongen med å vinner Storlirennet på 36 km.

Den 8. desember 2024 debuterte hun i verdenscupen i langrenn, med en 27.-plass i skiathlon på Lillehammer. Hun deltok i NM på ski 2025 på Gåsbu, og ble der nummer sju på 10 km klassisk og nummer åtte på 20 km skiathlon. Hun deltok i U23-VM på ski 2025, og fikk der sølv på 20 km klassisk, bak Märta Rosenberg fra Sverige.

## Referanser


## Eksterne lenker
*
Anna Ehrentraut von Klitzing

**Anna Ehrentraut von Klitzing** (1628–1694) var en tysk adelsdame, som fra 1685 var hoffmesterinne for prinsessene Sophie Hedevig og Christiane i København. 

I 1649 giftet hun seg med kurbrandenborgsk geheimeråd Claus Ernst von Platen (d 1669). Blant deres barn var byggmesteren Wilhelm Friedrich von Platen. 

Overhoffmesterinnen døde i København i 1694.

## Referanser
Gåsøya naturreservat

**Gåsøya naturreservat** omfatter to separate områder på nordvest-siden av Gåsøya i Bærum kommune.

Områdene dekker vegetasjonstypene strandsump, strandeng og strandberg, med artsrik flora. I det sørlige området finnes blant annet en stor populasjon av strandrisp. I det nordlige området (Rosenholmen) finner vi den rødlistede norske ansvarsarten dragehode. Dessuten finnes blant annet aksveronika, hjorterot og lakrismjelt.

Både vegetasjon og dyreliv i reservatet er fredet mot skade og ødeleggelse, og det er ikke tillatt å gjøre tiltak som kan endre naturmiljøet. Dessuten er camping og teltslagning forbudt i reservatet, og bålbrenning tillates kun på godkjente plasser.

## Referanser
Robert Manne

**Robert Michael Manne** (født 1947) er en australsk statsviter og en av Australias mest kjente «offentlig intellektuelle».

Han ble født i Melbourne i Australia. Foreldrene var jødiske flyktninger fra Holocaust og alle besteforeldrene hans ble drept i nazistenes konsentrasjonsleire. Denne bakgrunnen har også informert hans faglige interesse for Holocaust- og antisemittismestudier, samt hans bredere faglige virke. Manne studerte ved University of Melbourne og University of Oxford. Han begynte sin akademiske karriere ved La Trobe University i Melbourne i universitetets tidlige år. Der var han professor i stats- og kulturvitenskaper til han gikk av med pensjon i 2012.

Mannes faglige interesser er særlig moderne europeisk politikk, Holocaust, kommunisme og australsk politikk. Han har forsket på sensur, antisemittisme, asylsøkere og bruk av internering, Australias deltakelse i Irak-krigen, de stjålne generasjonene og «historiekrigene» i Australia på 1990-tallet.

Han er gift med filosofen Anne Manne og er far til den feministiske filosofen Kate Manne.

## Referanser
Roger Lancelyn Green

**Roger Lancelyn Green** (1918–1987) var en britisk forfatter, biograf, Oxford akademiker og medlem av The Inklings litterære gruppe. Han var en god venn av C.S. Lewis og oppmuntret ham til å publisere *The Lion, the Witch and the Wardrobe*, det første bindet av Narnia-serien. Han skrev bøker om ulike myter og legender fra flere kulturer over hele verden, inkludert norrøne myter, men også greske myter samt legendene om Kong Arthur og Robin Hood. På samme tid var Roger Lancelyn Green en venn av J.R.R. Tolkien og skrev biografier om Andrew Lang, Lewis Carroll og Hans Christian Andersen.

## Referanser
Girondins de Bordeaux i 1992–93

endte sesongen 1992/93 på 4. plass i fransk 1. divisjon.

## Tabell

## Kamper
### [[Coupe de France]]

## Spillerstatistikk

## Referanser


## Kilder
* 

## Se også
*Fransk fotball 1992–1993
Flekkefjords Vel

**Flekkefjords Vel** er en lokal liste som stiller til valg i Flekkefjord kommune.

Flekkefjords Vel ble dannet av Stian Forseth Birkeland, som meldte seg ut av Kristelig Folkeparti etter at han hadde blitt valgt til varaordfører etter kommunevalget i 2019. Han måtte formelt sitte perioden ut som uavhengig representant. Flekkefjords Vel stilte liste ved valget i 2023, og Birkeland ble gjenvalgt som listens eneste bystyrepresentant.

Flekkefjord har tidligere hatt en liste med samme navn. «Det upolitiske velgerparti Flekkefjords Vel» ble representert i bystyret etter valgene i 1934 og 1937, etter et brudd med «Borgerpartiet» (Høyre og Frisinnede Venstre).

## Referanser
Junior-NM på ski 2024

**Junior-NM på ski 2024** ble arrangert fra 8. til 10. mars 2024 i Nybygda. Sprintøvelsene ble arrangert 16. februar 2024 i Trondheim.

## Medaljevinnere
### Menn
#### M 17 år

#### M 18 år

#### M 19/20 år

#### Stafett

### Kvinner
#### K 17 år

#### K 18 år

#### K 19/20 år

#### Stafett

## Referanser


## Kilder
;Resultater M17
* M17 10 km fri teknikk
* M17 10 km klassisk
* M17 sprint

;Resultater M18
* M18 15 km fri teknikk
* M18 10 km klassisk
* M18 sprint

;Resultater M19/20
* M19/20 20 km fri teknikk
* M19/20 10 km klassisk
* M19/20 sprint

;Resultater K17
* K17 7,5 km fri
* K17 5 km klassisk
* K17 sprint

;Resultater K18
* K18 10 km fri
* K18 5 km klassisk
* K18 sprint

;Resultater K19/20
* K19/20 15 km klassisk
* K19/20 15 km fri
* K19/20 sprint

;Resultater stafetter
* Menn
* Kvinner

## Eksterne lenker
* Norges skiforbund
Runar Granheim

**Runar Flåt Granheim** (f.1980) er en norsk musiker og lokalpolitiker (Ap) i Bygland kommune. I 2023 ble han valgt til ordfører for perioden 2023–2027.

## Referanser
Syd Oust naturreservat

**Syd Oust naturreservat** omfatter for det meste en grunn bukt beskyttet av en liten odde utenfor, sør på Ostøya i Bærum kommune. Verneverdiene er knyttet til plantelivet, samt forekomster av fossiler.

Bukta påvirkes av tidevannet, og i overgangen mellom sjø og land finner man sump- og fuktengvegetasjon, tett besatt med takrør. Innover land går det over til strandeng, der man blant annet finner strandrisp. Og langs bergryggen i kanten av reservatet finner man blodstorknebbsamfunn og kalkrike tørrberg.

Både vegetasjon, dyreliv og berggrunn i reservatet er fredet mot skade og ødeleggelse, og det er ikke tillatt å gjøre tiltak som kan endre naturmiljøet. Det er heller ikke lov å hamre, bore, risse eller male på fjellet. Dessuten er camping og teltslagning forbudt i reservatet, og bålbrenning tillates kun på godkjente plasser.

## Referanser
Arnt P. Hinsværk

**Arnt Pedersen Hinsværk** (1891–1970) var en norsk politiker, brukseier og gårdbruker.

## Biografi
Han vokste opp på Hinsverk Bortstu, en stor skoggård i Singsås.

Han gikk Statens skogskole i Steinkjer og flyttet så til Solør og begynte som skogassistent på Gravbergskogen for AS Borregaard. Han var senere skogfullmektig for godseier Ingar Wankel på Kambo ved Moss og forpaktet flere gårder på Jeløya.

Hinsværk hadde verv i Jeløy kommune for Bondepartiet og satt som formann i Rygge krets av Norges Bondelag i syv år.

I 1938 flyttet han tilbake til Singsås for å overta hjemgården, etter at storebroren døde. På gården var det mølle- og sagbruksdrift, og han utvidet snart med elvekraftverk. Hinsverksaga brant i 1956.

I 1941 ble Hinsværk oppnevnt av okkupasjonsmyndighetene som ordfører i Singsås. Han protesterte, til ingen nytte, og var ikke medlem av NS. Han ble først fritatt i 1943. Etter frigjøringen i 1945 ble han valgt inn i kommunestyret for Bondepartiet og satt to år som varaordfører, deretter som ordfører fra 1948 til 1959.

Som ordfører satt Hinsværk også i Sør-Trøndelag fylkesting. Han var i alle år medlem av fylkesutvalget og samferdselsutvalget. Fra 1951 til 1956 var han formann i fylkestinget (fylkesordfører).

Hinsværk var formann i Sør-Trøndelag fylkesskogselskap fra 1943 til 1959 og hadde verv i tømmersalgslag, tømmermåling, fylkesskogråd og annet.

## Utmerkelser
Arnt P. Hinsværk ble tildelt Kongens fortjenstmedalje i gull i 1963.

## Referanser
Hovedlandsrennet 2025

**Hovedlandsrennet 2025** på ski ble arrangert i Holmenkollen nasjonalanlegg 7. og 8. februar 2025. Hovedlandsrennet regnes som uoffisielt norgesmesterskap for 15-og 16-åringer. 

## Medaljevinnere
### Gutter
#### G 16 år

#### G 15 år

### Jenter
#### J 16 år

#### J 15 år

## Kilder
;Resultater:
* J15 klassisk
* J16 klassisk
* G15 klassisk
* G16 klassisk
* Sprint fri teknikk
* Langrennscross

## Referanser


## Eksterne lenker
*
Faktor (TV-program)

***Faktor*** var en norsk dokumentarserie som ble sendt på NRK1 fra 2002 til 2008. I programmet fikk seerne møte ulike mennesker og høre deres historier fra norsk virkelighet. Hver episode presenterte nye personer med unike opplevelser og perspektiver.

I første program, *Kjemi eller terapi*, blir vi kjent med psykologen Ellen Kolsrud Finnøy. Hun hadde som eneste lege i Norge gått ut offentlig og tatt avstand fra bruken av psykofarmaka.

## Referanser


## Eksterne lenker
*
Aschermittwoch

***Aschermittwoch*** er en tysk stumfilm fra 1925 regissert av Wolfgang Neff.

## Skuespillere
* Bernd Aldor som Dumont
* Sybill Morel som Agathe
* Karl Beckersachs
* Claire Rommer som Jutta
* Eduard von Winterstein
* Ernst Rückert
* Adele Sandrock
* Wilhelm Diegelmann

## Referanser


## Eksterne lenker
*
Soła

**Soła** er en høyre sideelv til Wisła i det sørlige Polen.

Soła har sin opprinnelse i de vestlige Beskidene nær grensen til Slovakia. Den oppstår ved samløpet av flere små bekker ved bosetningen Dolna Soł. Kilden til Soła ligger omtrent 13 km sør for kildene til Olza og Wisła. Elven renner mot nord-nordøst og danner skille mellom Schlesiske- og Żywiec-Beskidene. Byen Żywiec ligger ved Soła, der Koszarawa renner inn i den. Nedenfor byen er Soła oppdemmet tre ganger på sin videre kurs nordover til byen Kęty. Det største av disse reservoarene er Żywiec-reservoaret med Tresna-demningen. Soła renner gjennom byen Oświęcim og munner ut i Wisła en kilometer nordøst for Oświęcim nær landsbyen Broszkówice.

I Oświęcim flyter elva bare noen få meter fra Auschwitz konsentrasjonsleir. Auschwitz-Birkenau-museet informerer om at aske og knuste beinrester fra de som ble myrdet i leiren ofte ble dumpet i elva.

## Referanser


## Eksterne lenker
*
Kęty

**Kęty** er en by ved elva Soła i Lillepolske voivodskap i det sørlige Polen med  innbyggere (2021).

## Referanser


## Eksterne lenker
*
Olympique de Marseille i 1993–94

Olympique de Marseille endte sesongen 1993/94 på 2. plass i fransk 1. divisjon.

## Tabell

## Kamper
### [[Coupe de France]]

## Spillerstatistikk

## Referanser


## Kilder
* 

## Se også
*Fransk fotball 1993–1994
Franjo von Allmen

**Franjo von Allmen** (født 2001) er en sveitsisk alpinist som konkurrerer i fartsdisiplinene utfor og super-G. Han ble tre ganger olympisk mester i 2026.

Han tok sølv i utfor, super-G og alpin kombinasjon i junior-VM 2022 i Invermere.

Han tok sin første pallplass i verdenscupen da han ble nummer tre i super-G i Garmisch-Partenkirchen 28. januar 2024, og han tok sin første seier i verdenscupen da han vant super-G under Lauberhornrennene i Wengen 17. januar 2025.

I VM 2025 i Saalbach-Hinterglemm vant han utfor og ble nr. 12 i super-G. Han ble også verdensmester i den nye øvelsen alpin kombinasjon for lag, der han kjørte på lag med Loïc Meillard.

I Vinter-OL 2026 ble han olympisk mester i utfor, i super-G og i alpin kombinasjon der han kjørte på laget Sveits 2 sammen med Tanguy Nef.

## Referanser


## Eksterne lenker
*
Exotic Birds and Fruit

***Exotic Birds and Fruit*** er det syvende studioalbumet til det britiske progressive rockebandet Procol Harum, utgitt i 1974.

Albumet ble ikke spilt inn med orkester slik som det forrige albumet, *[[Grand Hotel (Procol Harum-album)|Grand Hotel]],* men benyttet kun bandet og B. J. Cole på et spor.

Albumet første singelutgivelsen ble åpningssporet, «Nothing but the Truth»,  med en B-side «Drunk Again» som ikke var med på albumet. Andre sanger er «As Strong as Samson», «The Idol» og «Butterfly Boys» som ble skrevet om grunnleggerne av bandets plateselskap på den tiden, Chrysalis. som bandet var misfornøyd med.

Omslaget til albumet er av Jakob Bogdani, en kjent ungarsk kunstner hvis malerier sentrerte seg om eksotiske fugler og frukt.

*Exotic Birds and Fruit* fikk en god motagelse av kritikerne, men klarte kun nr. 86 på Billboard-albumlistene og nr. 12 på VG-lista.

En nyutgivelse i 2009 inkluderte to bonusspor «Drunk Again» og en alternativ utgave av «As Strong as Samson».

I 2024 kom albumet på plass 46 på listen 50 Greatest Prog Rock Albums Of All Time gitt ut av uDiscover Music.

## Spor
**Side A**

# «Nothing But the Truth» - 3:13
# «Beyond the Pale» - 3:03
# «As Strong as Samson» - 5:05
# «The Idol» - 6:38

**Side B**

# «The Thin End of The Wedge» - 3:44
# «Monsieur R. Monde» - 3:40
# «Fresh Fruit» - 3:05
# «Butterfly Boys» - 4:25
# «New Lamps For Old» - 4:07

## Medvirkende
**Procol Harum**

* Gary Brooker – vokal, piano
* Mick Grabham – gitar
* Chris Copping – orgel
* Alan Cartwright - bassgitar
* B. J. Wilson – trommer

I tillegg spilte B. J. Cole pedal steel gitar på por 3

## Referanser
Jon Berg (ordfører)

**Jon Asbjørn Berg** (1903–1977) var en norsk politiker og skolemann.

## Biografi
Han vokste opp på Berg i Soknedal. Faren, Ole, var skomaker og anleggsarbeider. Jon engasjerte seg tidlig i ungdomslagsarbeid. Han var også aktiv i idrett.

Han gikk Gauldal folkehøgskole og Levanger lærerskole. Han var lærer ved Gauldal folkehøgskole fra 1926 til 1929 og lærer og klokker på Støren fra 1929 til 1958.

Berg var ordfører i Støren kommune fra 1935 til han ble avsatt av okkupasjonsmyndighetene i 1941. Han var på nytt ordfører fra frigjøringen i 1945 til 1959. Han representerte Arbeiderpartiet.

Berg var, i kraft av ordførervervet, medlem av Sør-Trøndelag fylkesting. Han var fylkestingets formann (fylkesordfører) i 1957. Han var formann i fylkesskolestyret i 12 år og formann i fylkets elektrisitetsnemnd, senere styreformann i Sør-Trøndelag fylkes elektrisitetsverk fra 1950 til 1969. Han spilte dermed en sentral rolle i kraftutbyggingen i fylket.

I 1958 ble han ansatt som skoleinspektør i Strinda og flyttet dit. Etter kommunesammenslåingen i 1964 arbeidet han ved Trondheim skoleinspektørkontor, etter hvert som leder. I denne perioden ble det gjennomført forsøk og senere obligatorisk niårig grunnskole i Norge. Han gikk av med pensjon våren 1971.

Jon Berg ble tildelt Kongens fortjenstmedalje i gull i 1976.

## Referanser
Brainrot

***Brainrot*** (eller *brain rot*; engelsk, «hjerneråte») er et internett-slanguttrykk som brukes for å beskrive en tilstand av overdreven eksponering for digitale medier, særlig innhold av lav intellektuell verdi. Begrepet brukes ofte humoristisk eller sarkastisk for å beskrive hvordan konstant forbruk av memer, videoinnhold og andre former for nettunderholdning kan føre til redusert kritisk tenkning og mental skarphet.

I 2024 ble ordet kåret som «årets ord» av Oxford University Press.

## Opprinnelse og bruk
Uttrykket *brainrot* oppstod i engelskspråklige nettfora og plattformer som Twitter, Tumblr og Reddit tidlig på 2010-tallet. Det ble raskt populært blant unge internettbrukere som en måte å beskrive effekten av kontinuerlig eksponering for innhold som memes, kortformede videoer (som på TikTok) og uendelige informasjonsstrømmer.

Brainrot kan referere til både en subjektiv følelse av mental sløvhet etter langvarig nettbruk og en mer generell kritikk av internettkulturens påvirkning på kognitiv funksjon.

## Kulturell betydning
I moderne internettkultur brukes hjerneråte ofte ironisk. Noen eksempler inkluderer:
* Å si at man har fått «hjerneråte» etter å ha brukt timer på TikTok eller YouTube Shorts.
* Å beskrive memer eller digitale trender som «hjerneråttende» på grunn av deres repetitive eller meningsløse natur.
* Bruk i fandom-kulturer for å beskrive en besettelse av en spesifikk karakter eller historie til det punktet hvor det dominerer ens tanker.

## Relaterte begreper
Brainrot kan sammenlignes med konsepter som:
* Dopaminfelle – den psykologiske effekten av raske belønninger fra sosialt medieinnhold.
* *Terminally online* – et uttrykk for personer som er ekstremt investert i nettdebatter og digitale subkulturer.
* *Shitposting* – en praksis hvor man bevisst legger ut nonsensinnhold på nettet, ofte assosiert med hjerneråte.

## Kritikk og bekymringer
Noen forskere og medieeksperter har uttrykt bekymring for at overdreven bruk av internett, spesielt sosiale medier og algoritmestyrt innhold, kan bidra til redusert oppmerksomhetsspenn og svekket evne til dyp tenkning. Dette har ført til debatter om hvordan moderne teknologi påvirker hjernen og mental helse.

## Se også
* Bed rotting

## Referanser


## Eksterne lenker
*
Alexis Monney

**Alexis Monney** (født 2000) er en sveitsisk alpinist som konkurrerer i fartsdisiplinene utfor og super-G.

Han tok gull i utfor i junior-VM 2020 i Narvik.

Han tok sin første pallplass og sin første seier i verdenscupen da han vant utfor i i Bormio 28. desember 2024.

I VM 2025 i Saalbach-Hinterglemm kjørte han ut i super-G, tok bronse i utfor og sølv i den nye øvelsen alpin kombinasjon for lag, der han kjørte sammen med Tanguy Nef.

## Referanser


## Eksterne lenker
*
Espeland kirkegård

**Espeland kirkegård** er en gravlund i Vegårshei i Agder. Den ligger på vestsiden av fylkesvei 414 noen kilometer nordvest for Ubergsmoen og sørøst for innsjøen Vegår.

Kirkegården ble tatt i bruk i 1900 og har plass til 596 graver. På stedet står et klokketårn med en klokke fra Olsen Nauen Klokkestøperi.

## Referanser


## Eksterne lenker
* [Kart over Espeland kirkegård](https://darkiv.no/Allslekt/Feltkart/(Vegaarshei)-Espeland.jpg) (Allslekt)
Raudsandmoen kirkegård

**Raudsandmoen kirkegård** er en gravlund i Vegårshei kommune i Agder. Den ligger i et lite skogholt nord for innsjøen Vegår.

Kirkegården var opprinnelig forbeholdt medlemmer av Guds Menighet, men er siden tatt i bruk også for medlemmer av Den norske kirke. Den har plass til 140 graver.

## Referanser


## Eksterne lenker
* [Kart over Rausandmoen kirkegård](https://darkiv.no/Allslekt/Feltkart/(Vegaarshei)-Raudsandmoen.jpg) (Allslekt)
Farestveit gravplass

**Farestveit gravplass** er en gravlund på Farestveit i Modalen kommune i Vestland fylke. Den ble anlagt som hjelpekirkegård og vigslet i 1869. Den gikk under navnet «Fredens bolig» og er utvidet to ganger. Gravlunden er på sørsiden av fylkesvei 5412. Den er omgitt av et steingjerde, og ved inngangen står et redskapshus.

## Referanser




## Eksterne lenker
* [Kart over Farestveit gravplass](https://darkiv.no/Allslekt/Feltkart/(Modalen)-Farestveit.jpg) (Allslekt)
Sesongåpningen i langrenn i Norge 2024

**Sesongåpningen i langrenn i Norge 2024** ble arrangert på Beitostølen fra 22. til 24. november 2024, som Beitosprinten. Rennene foregikk på Beitostølen Skistadion. 

Program:
* Fredag: Sprint klassisk, sprint paralangrenn
* Lørdag: paralangrenn 5/7,5 km, langrenn 10 km klassisk, kombinert compact
* Søndag: Kombinert 5/10 km, langrenn fri teknikk

## Resultater langrenn
### Menn
#### Sprint fredag



Klæbo vant også prologen. 



#### 10 km klassisk lørdag






#### 10 km fri teknikk søndag






### Kvinner
#### Sprint fredag



Stenseth vant også prologen. 



#### 10 km klassisk lørdag






#### 10 km fri teknikk søndag






## Resultater paralangrenn
### Sprint klassisk fredag, menn stående






### Sprint klassisk fredag, menn synshemmede






### Sprint klassisk fredag, menn sitteski






### Sprint klassisk fredag, kvinner stående






### Sprint klassisk fredag, kvinner sitteski






### 5 km klassisk menn sitteski lørdag






### 5 km klassisk kvinner sitteski lørdag






### 7,5 km klassisk menn stående lørdag






### 7,5 km klassisk kvinner stående lørdag






## Referanser


## Kilder
;Resultater langrenn
* Sprint langrenn menn
* Sprint langrenn kvinner
* 10 km klassisk menn
* 10 km klassisk kvinner
* 10 km fri teknikk menn
* 10 km fri teknikk kvinner

;Resultater paralangrenn
* Sprint fredag
* 5 km sitteski
* 7,5 km stående
Askrova gravplass

**Askrova gravplass** er en gravlund i Kinn kommune i Vestland fylke. Den ligger øst på øya Askrova, noen  kilometer fra Askrova bedehuskapell. Adkomst er via en  stikkvei sørøstover fra fylkesvei 5701.

## Eksterne lenker
* [Kart over Askrova gravplass](https://darkiv.no/Allslekt/Feltkart/(Kinn)-Askrova.jpg) (Allslekt)
* Kinn kirkelige fellesråd: Gravplass
Florø gravplass

**Florø gravplass** er en gravlund i Florø by i Kinn kommune i Vestland fylke. Den avlaster kirkegården ved Florø kirke, som betegnes som Florø gamle. Gravlunden ligger øst for fylkesvei 445, et par hundre meter sør for Storevatnet.

## Referanser


## Eksterne lenker
* [Kart over gravlunden](https://darkiv.no/Allslekt/Feltkart/(Kinn)-Floroe.jpg) (Allslekt)
* Gravplass (Kinn kirkelige fellesråd)
Kråkenes gravplass

**Kråkenes gravplass** er en gravlund i Kinn kommune i Vestland fylke. Den ligger nordvest på øya Vågsøy (tidligere Vågsøy kommune) og er privat. På gravlunden står et klokketårn som ble oppført i 1933.

## Referanser


## Eksterne lenker
* [Kart over Kråkenes gravplass](https://darkiv.no/Allslekt/Feltkart/(Kinn)-Kraakenes.jpg) (Allslekt)
* Kinn kirkelige fellesråd: Gravplass
Slettevoll gravplass

**Slettevoll gravplass** er en gravlund i Kinn kommune i Vestland fylke. Gravlunden ligger sør for Brandsøyvegen øst på Brandsøya, i tilidgere Flora kommune. Sør på gravlunden  står et servicebygg/klokkehus.

## Eksterne lenker
* [Kart over Slettevoll gravplass](https://darkiv.no/Allslekt/Feltkart/(Kinn)-Slettevoll.jpg) (Allslekt)